Andre vigtige ændringer i Grundloven fra 1920 var en følge af [[Påskekrisen (1920)|påskekrisen]] samme år, og medførte en begrænsning af kongens eneret til beslutninger vedrørende landets udenrigs- og forsvarsforhold.  Ifølge Grundlovens § 18 kom [[krigserklæring]]er, [[fredsaftale|fredsslutning]]er samt afslutning og ophævelse af forbud og handelstraktater til at kræve [[Rigsdagen]]s samtykke. Ændringen medførte også oprettelsen af [[Udenrigspolitisk Nævn]] i 1923.<ref>[https://www.ft.dk/da/folkestyret/grundloven-og-folkestyret/grundlovens-og-folkestyrets-udvikling Påskekrisen og grundlovsændring i 1920 – kongen fyrer regeringen] på ft.dk</ref>
Jura Historie Retsvæsen